'పి.వి. రమణ' కు రావి కొండలరావు స్మారక పురస్కారం -
'పి.వి. రమణ' కు రావి కొండలరావు స్మారక పురస్కారం
Posted on : April 7, 2022 By SA
కళలు సంగీతం సాహిత్యం
ఏప్రిల్ 2, 2022 శనివారం హైదరాబాద్ లో శ్రీ శుభకృత్ నామ తెలుగు నూతన సంవత్సర ఉగాది పర్వదినాన 2022 సంవత్సరానికి శ్రీ రావి కొండలరావు స్మారక నగదు పురస్కారం ఘంటసాల గాయకులు శ్రీ పి.వి. రమణ, కాకినాడ గారికి ప్రదానం చేశారు.
ముఖ్య అతిథులుగా నరహరి మాస్టర్ గారు, చెన్నై (వెయ్యి సినిమాలకు పైగా మ్యూజిక్ కండక్టర్ గా, రెండు వేల సినిమాలకు పైగా మ్యూజీషియన్ గా సేవలు అందించిన ప్రముఖులు)… మూర్తిచందర్ గారు, చెన్నై (ప్రఖ్యాత సంగీతదర్శకులు మాస్టర్ వేణు గారి తనయులు & ప్రముఖ పియానో వాద్యకారులు), ప్రత్యేక అతిథులుగా ఘంటసాల శంకర్ గారు, చెన్నై (ఘంటసాల వెంకటేశ్వరరావు గారి తనయులు) మరియు కలగ కృష్ణమోహన్ గారు, హైదరాబాద్ (ఆకాశవాణి, హైదరాబాద్ లలిత విభాగ విశ్రాంత డైరెక్టర్) పాల్గొన్నారు.
ఇది అమరగాయకులు ఘంటసాల వెంకటేశ్వరరావు గారి శతజయంతి సంవత్సరం. ఘంటసాలకు రావి కొండలరావు కు అవినాభావ సంబంధం వుంది. ఘంటసాల ఫిబ్రవరి 11 న స్వర్గలోక ప్రాప్తి పొందితే, రావి కొండలరావు ఆదేరోజు సామర్లకోటలో 1932 న జన్మించారు. ఒకరు అమర గాయకులైతే, మరొకరు బహుముఖ ప్రజ్ఞాశాలి. కొండలరావు ఉద్యోగార్ధం మద్రాసు వెళ్లినప్పుడు ఘంటసాల పాడిన కొన్ని పాటలకు వాహినీ రికార్డింగ్ థియేటర్ లో కోరస్ పాడారు. కొండలరావుకన్నా ఘంటసాల 10 యేళ్ళు పెద్ద. విజయచిత్ర సినిమా పత్రికకు సంపాదకులుగా వ్యవహరిస్తున్నప్పుడు విజయా-వాహిని రికార్డింగ్ థియేటర్ లో ఘంటసాల పాటల రికార్డింగ్ జరుగుతుంది అంటే, కొండలరావు అక్కడ హాజరు! ఘంటసాల మరణించినప్పుడు ఆయన పార్థివ శరీరాన్ని శ్మశానానికి మోసిన కొద్దిమందిలో కొండలరావు ప్రధములు. ఘంటసాల వర్ధంతి ఫిబ్రవరి 11 న కావడంతో కొండలరావు తన జన్మదిన వేడుకలను ఆ రోజు జరుపుకోవడం మానివేసి, తిధుల ప్రకారం వసంత పంచమినాడు జరుకుంటూ వచ్చారు. ఘంటసాల-కొండలరావుల స్నేహబంధం అలా విడదీయరానిదిగా మిగిలిపోయింది. కొండలరావు గారు హైదరాబాద్ లో స్థిరనివాసం యేర్పాటు చేసుకున్నతర్వాత సాహిత్య సంగీత సమాఖ్య పేరిట ఒక ట్రస్టును ప్రారంభించారు. వారు అధ్యక్షులుగా, నేను కార్యదర్శిగా వ్యవహరిస్తూ కొన్ని మంచి మంచి కార్యక్రమాలను నిర్వహించాము. కొండలరావు గారు 2020 జూలై 28 న మరణించిన తర్వాత నేను, సర్వశ్రీ పురాణం రమణ, సయ్యద్ నిసార్ అహమద్, పి. రాజేంద్రకుమార్, పోలిశెట్టి నాగేశ్వరరావు, అద్దేపల్లి శ్రీమన్నారాయణ, గబ్బిట కృష్ణమోహన్ కలిసి కొండలరావు గారి పేరిట ఒక స్మారక పురస్కారాన్ని నెలకొల్పాము. 28-07-2021 న ప్రధమ వర్ధంతి సందర్భంగా రంగస్థల హార్మనిస్టు తీట్ల రాజబాబు కు తొలిపురస్కారంగా పదివేల రూపాయల నగదుతోబాటు పదిహేను వేలరూపాయల టేబుల్ హార్మోనియం బహూకరించాము. మా శ్రేయోభిలాషులు శ్రీ వేలూరు శ్రీనివాసులు, నెల్లూరు గారు నగదు పురస్కార ప్రాయోజకులుగా ముందుకొచ్చారు. 2022 సంవత్సర పురస్కారాన్ని ఘంటసాల శతజయంతిని పురస్కరించుకొని ఘంటసాల గాయకునికి ఈ పురస్కారాన్ని అందజేస్తే సముచితంగా వుంటుందని మా కార్యవర్గం నిర్ణయించి అందుకు అర్హతగల గాయకునిగా కాకినాడ పట్టణానికి చెందిన పి.వి. రమణ గారిని ఎంపిక చేశాము. వీరికి ఇరవై వేల రూపాయల నగదు పురస్కారం ఇచ్చేందుకు ప్రయత్నాలు ప్రారంభించగా నెల్లూరుకు చెందిన వేలూరు శ్రీనివాసులు గారు, నెల్లూరుకే చెందిన నా మానస పుత్రిక మధుబాల, అల్లుడు గోతం ప్రసాద్ గారు, సిడ్నీ (ఆస్ట్రేలియా) నగరానికి చెందిన డాక్టర్ వుటుకూరి వెంకట సత్యరాయణ గారు ముందుకొచ్చి తలా పదివేల రూపాయల విరాళాలు పంపించారు. గబ్బిట కృష్ణమోహన్, మాధవపెద్ది సురేశ్, మేడమ్ డాక్టర్ లలితవాణి గార్లు చెరి ఐదు వేల రూపాయలు అందజేశారు. అలాగే, ఏ.డి.ఎన్.వి.ప్రసాద్, శ్రీ పురాణం వెంకట రమణ, ఓలేటి శ్రీనివాస భాను తలా ఒక చెయ్యివేసి ఏర్పాట్లు చక్కగా చేసేందుకు సహకరించారు. ఇక మా కార్యవర్గ సభ్యుల కంట్రిబ్యూషన్ సంగతి చెప్పాల్సిన పనిలేదు. ఈ సంబరం జరుపుకునేందుకు సిద్దార్థ నగర్ (నార్త్) కాలనీ అధ్యక్షులు సురేంద్రబాబుగారు అద్వితీయ సహకారం అందించారు.
ఉగాది పర్వదినాన సాయంకాలం నాలుగు గంటలకే సూర్యభగవానుడు కరుణించి వాతావరణాన్ని చల్లపరిచాడు. వేదికవద్ద కల్లాపి చల్లించి చక్కగా కుర్చీలు సర్దించారు నిర్వాహకులు, మన కోశాధికారి పోలిశెట్టి నాగేశ్వరరావు గారు. పార్కు నిండా చెట్లు వుండడంతో సాయంత్రం ఐదు గంటలకే వాతావరణం ఆహ్లాదకరంగా అమరింది. వేదిక మీద కార్పెట్ పరిచి, ఉగాది సంబరం, సా.సం.స ఫ్లెక్స్ బ్యానర్లు రెపరెపలాడుతూ ఆహూతులకు స్వాగతం పలుకుతుండగా…. ఇది సంగీత సంబరమని తెలిసిందేమో పక్షులు చెట్లమీదనుంచి కుహూరావాలు పలుకుతున్నాయి. ఒక్కొక్కరే పార్కులోకి ప్రవేశిస్తున్నారు. సాయంత్రం ఆరు గంటలకు ప్రారంభం కావలసిన కార్యక్రమం అనివార్యకారణాలవలన ఏడు గంటలకు మొదలైంది.. కాలనీ వాసులైన ప్రముఖ తెలుగు పండితులు గారు శ్రీ శుభకృత్ నూతన తెలుగు సంవత్సర పంచాంగ శ్రవణాన్ని మొదలుపెట్టి రాశి ఫలాలను విపులంగా వివరించారు. తదనంతరం కాలనీ అధ్యక్షులు సురేంద్రబాబు గారు వేదపండిట్ గారిని సత్కరించారు. సా.సం.స అధ్యక్షులు వేదిక మీదకువచ్చి సభకు నమస్కరించి అమర గాయకుడు ఘంటసాలకు, కొండలరావు గారి ఆత్మలకు శాంతి చేకూరాలని రెండు నిమిషాలపాటు ఆహూతులు అందరిచేత మౌనం పాటింపజేశారు. వెంటనే ఘంటసాల గానామృతం కార్యక్రమానికి శ్రీకారం చుట్టారు. ముందుగా కాకినాడ నుంచి వచ్చిన సత్కార గ్రహీత పి.వి. రమణ గారిని సా.సం.స అధ్యక్షులు షణ్ముఖాచారి సభకు పరిచయం గావించారు. వెనువెంటనే పాటల కార్యక్రమం మొదలైంది. ముందుగా 'శుక్లాం బరధరం' శ్లోకాన్ని, 'వాతాపి గణపతిం భజే' అనే పాటను రమణ గారు భక్తిభావంతో ఆలపించారు. తర్వాత ఘంటసాల ఆలపించిన భగవద్గీతలో ఐదు శ్లోకాలను వినిపించారు. ఇక అక్కడనుంచి గానరసఝరి గంగా ప్రవాహంలా యేరులై పారింది. ఉగాది నూతన సంవత్సరానికి ఆహ్వానం పలుకుతూ 'భలే మంచిరోజు పసందైన రోజు' (జరిగిన కథ)పాటను, దాని తర్వాత 'ఆనందనిలయం' చిత్రంలో 'పదిమందిలో పాటపాడినా అది అంకితమెవరో ఒకరికే' పాటను రమణ ఆలపించారు. ఘంటసాల స్వీయ సంగీతదర్శకత్వంలోను, వివిధ సంగీత దర్శకుల సారధ్యంలో ఆలపించిన పాటలను రమణ వినిపించారు. వాటిలో కొన్ని…. 'దేవదేవ నారాయణ పరంధామ పరమాత్మా (శ్రీకృష్ణార్జున యుద్ధం), 'ఈశ్వరీ జయమునీవే' (రాజకోట రహస్యం), 'నీలకంధరా దేవా' (భూకైలాస్), 'శివశంకరీ శివానంద లహరి' (జగదేకవీరుని కథ), 'ఆడవే జలకమ్ములాడవే' (విచిత్రకుటుంబం), 'మహేశా పాపవినాశా' (కాళహస్తి మహాత్మ్యం), 'జగమే మారినది మధురముగా ఈవేళా' (దేశద్రోహులు), 'ఈ పగలు రేయిగా పండువెన్నెలగా' (సిరిసంపదలు), 'నీ లేత గులాబీ పెదవులతో' (ఘంటసాల చివరి చిత్రం-మా ఇంటి దేవత) వంటి అద్భుతమైన పాటలు రమణ పాడారు. అన్ని పాటలూ ఏకబిగిన ఒక్కరే పాడటం కష్టం కాబట్టి ఘంటసాల సంగీత నిర్దేశకత్వంలో గాయనీమణులు ఆలపించిన కొన్ని పాటలను మధ్యమధ్యలో శ్రీమతి మహాలక్ష్మి వినిపించింది. అవి… 'లలితభావ నిలయా' (రహస్యం), 'ఆహ నా పెళ్లియంట' (మాయాబజార్), 'సన్నగ వీచే చల్లగాలికి (గుండమ్మ కథ), 'కలనైనా నీవలపే' (శాంతినివాసం). చివరగా మహాలక్ష్మి పాడిన శభాష్ రాముడు చిత్రంలో 'రేయిమించెనోయ్ రాజా' పాటతో పాటల కార్యక్రమం ముగిసింది. ఈ పాటల మధ్యలో కాలనీ వాసి కుమారి శ్రియ కూచిపూడి నాట్యంతో అలరించింది. ఆ వెంటనే రమణ గారికి కొండలరావు స్మారక పురస్కారం అందజేయడం జరిగింది. ముఖ్య అతిథులు నరహరి మాస్టర్, మూర్తి చందర్ లు రమణగారిని పూలమాలాంకృతులను గావించి కాశ్మీరు శాలువతో సత్కరించి ఇరవై వేల రూపాయల నగదు పురస్కారం అందజేశారు. నరహరి గారు ఆరోజుల్లో పాటల రికార్డింగు జరిపిన విధానాన్ని చక్కగా వివరించారు. మూర్తిచందర్ గారు సభను ఆశ్చర్యపరుస్తూ ఘంటసాల వెంకటేశ్వరరావు గారి తనయుడు ఘంటసాల శంకర్ గారిని వేదికమీదకు తీసుకొనివచ్చారు. వెంటనే సభికులు అందరూలేచి శంకర్ గారికి వందనాలు సమర్పించారు. "నాన గారి శతజయంతి జరగడం ఒక ఎత్తైతే, నానగారు పాడిన అద్భుతమైన పాటలను వినే అదృష్టం నాకు ఈరోజు ఇక్కడ దక్కింది. రమణ గారు పాడుతుంటే నానగారు పాడిన భావనే నాకు కలిగింది'' అంటూ సంతోషం వ్యక్తపర్చారు. కలగ కృష్ణమోహన్ గారు, కార్టూనిస్ట్ సరసి గారు ముఖ్య అతిథులకు సత్కార కార్యక్రమం నిర్వహించారు. విజయవాడ నుంచి ప్రత్యేకంగా విచ్చేసిన విశ్రాంత ఆంధ్రరాష్ట్ర ఉన్నతాధికారి ఎం. రాజుగారు పునర్జన్మ చిత్రంలో ఘంటసాల పాడిన 'ఎవరివో నీ వెవరివో' పాటను ఆలపించి అలరించారు. కార్యక్రమాన్ని సజావుగా శ్రీ సయ్యద్ నిసార్ అహమద్, పోలిశెట్టి నాగేశ్వరరావు, పి. రాజేంద్రకుమార్, చల్లా సుబ్బారాయుడు గార్లు నిర్వహించగా, దూరదర్శన్ విశ్రాంత ప్రయోక్త శ్రీమతి విజయ దుర్గ, సినీ హిస్టోరియన్ శ్రీమతి లక్ష్మి ప్రియగార్లు గాయని మహాలక్ష్మి ని సత్కరించారు. వేడివేడి విందు భోజనంతో కార్యక్రమం ముగిసింది. పోలిశెట్టి నాగేశ్వరరావు గారు వందన సమర్పణ చేశారు. శుభం భూయాత్.
'pi.vi. ramana' ku ravi kondalarao smaraka puraskaaram -
'pi.vi. ramana' ku ravi kondalarao smaraka puraskaaram
Posted on : April 7, 2022 By SA
kalalu sangeetam saahityam
epril 2, 2022 sanivaaram hyderabad loo shree subhakrut naama telugu noothana samvatsara ugaadi parvadinaana 2022 samvatsaraaniki shree ravi kondalarao smaraka nagadu puraskaaram ghantasala gaayakulu shree pi.vi. ramana, kakinada gaariki pradaanam chesaru.
mukhya atithulugaa narahari master gaaru, chennai (veyyi sinimaalaku paiga music conducter gaa, rendu vela sinimaalaku paiga musician gaa sevalu andinchina pramukhulu)u moortichander gaaru, chennai (prakhyaata sangeetadarsakulu master vaenu gaari tanayulu & pramukha piano vaadyakaarulu), pratyeka atithulugaa ghantasala shankar gaaru, chennai (ghantasala venkateswararao gaari tanayulu) mariyu kalaga krishnamohan gaaru, hyderabad (aakaasavaani, hyderabad lalita vibhaaga vishraanta director) paalgonnaaru.
idhi amaragaayakulu ghantasala venkateswararao gaari satajayanti samvatsaram. ghantasaalaku ravi kondalarao ku avinabhava sambandham vundi. ghantasala fibravari 11 na swargaloka praapti pondite, ravi kondalarao aaderoju saamarlakotalo 1932 na janminchaaru. okaru amara gaayakulaite, marokaru bahumukha pragnaasaali. kondalarao udyogaardham madrasu vellinappudu ghantasala paadina konni paatalaku vahini recording theater loo corus paadaaru. kondalaraokunna ghantasala 10 yellu pedda. vijayachitra sinima patrikaku sampaadakulugaa vyavaharistunnappudu vijaya-vaahini recording theater loo ghantasala paatala recording jarugutundi ante, kondalarao akkada haajaru! ghantasala maraninchinappudu aayana paarthiva sariiraanni smasaanaaniki mosina koddimandilo kondalarao pradhamulu. ghantasala vardhanti fibravari 11 na kaavadamtho kondalarao tana janmadina vedukalanu aa roju jarupukovadam manivesi, tidhula prakaaram vasanta panchaminaadu jarukuntu vachaaru. ghantasala-kondalaraola snehabandham alaa vidadeeyaraanidigaa migilipoyindi. kondalarao gaaru hyderabad loo sthiranivaasam yerpatu chesukunnatarvata saahitya sangeeta samakhya paerita oka trastunu praarambhinchaaru. vaaru adhyakshulugaa, nenu kaaryadarsigaa vyavaharistuu konni manchi manchi kaaryakramaalanu nirvahinchaamu. kondalarao gaaru 2020 juulai 28 na maraninchina tarvaata nenu, sarvashree puraanam ramana, sayyad nisar ahamad, pi. rajendrakumar, polisetti nageshwararao, addepalli srimannarayana, gabbita krishnamohan kalisi kondalarao gaari paerita oka smaraka puraskaaraanni nelakolpamu. 28-07-2021 na pradhama vardhanti sandarbhamgaa rangasthala harmanistu teetla rajababu ku tolipuraskaaramgaa padivela roopaayala nagadutobatu padihenu velarupayala table harmonium bahuukarinchaamu. maa sreyobhilaashulu shree veluru srinivaasulu, nelluru gaaru nagadu puraskara praayojakulugaa mundukochaaru. 2022 samvatsara puraskaaraanni ghantasala satajayantini puraskarinchukoni ghantasala gaayakuniki ee puraskaaraanni andajeste samuchitamgaa vuntundani maa kaaryavargam nirnayinchi anduku arhatagala gaayakunigaa kakinada pattanaaniki chendina pi.vi. ramana gaarini empika cheshamu. veeriki iravai vela roopaayala nagadu puraskaaram ichenduku prayatnaalu praarambhinchagaa nelluruku chendina veluru srinivaasulu gaaru, nelluruke chendina naa maanasa putrika madhubaala, alludu gotham prasad gaaru, sidney (australia) nagaraniki chendina dactor vutukuri venkata satyaraayana gaaru mundukochi talaa padivela roopaayala viraalaalu pampinchaaru. gabbita krishnamohan, maadhavapeddi suresh, medam dactor lalitavaani gaarlu cheri aidu vela roopaayalu andajesaaru. alaage, e.di.en.vi.prasad, shree puraanam venkata ramana, oleti srinivasa bhaanu talaa oka cheyyivesi erpaatlu chakkaga chesenduku sahakarinchaaru. ika maa karyavarga sabhyula contribution sangati cheppaalsina paniledu. ee sambaram jarupukunenduku siddartha nagar (narth) kaalanee adhyakshulu surendrabaabugaaru adviteeya sahakaaram andinchaaru.
ugaadi parvadinaana saayankaalam naalugu gantalake suuryabhagavaanudu karuninchi vaataavaranaanni challaparichaadu. vedikavadda kallapi challinchi chakkaga kurcheelu sardinchaaru nirvaahakulu, mana koshadhikari polisetti nageshwararao gaaru. paarku ninda chetlu vundadamtho saayantram aidu gantalake vaataavaranam aahlaadakaramgaa amarindi. vedika meeda carpet parichi, ugaadi sambaram, saa.sam.sa flex byaanarlu reparepalaadutuu aahuutulaku swaagatam palukutundagaam. idhi sangeeta sambaramani telisindemo pakshulu chetlameedanunchi kuhuravalu palukutunnaayi. okkokkare paarkuloki pravesistunnaaru. saayantram aaru gantalaku praarambham kaavalasina kaaryakramam anivaaryakaaranaalavalana edu gantalaku modalaindi.. kaalanee vaasulaina pramukha telugu panditulu gaaru shree subhakrut noothana telugu samvatsara panchaamga shravanaanni modalupetti raasi phalaalanu vipulangaa vivarinchaaru. tadanantaram kaalanee adhyakshulu surendrababu gaaru vedapandit gaarini satkarinchaaru. saa.sam.sa adhyakshulu vedika meedakuvacchi sabhaku namaskarinchi amara gayakudu ghantasaalaku, kondalarao gaari aatmalaku saanti chekuuraalani rendu nimishaalapaatu aahuutulu andaricheta mounam paatimpajesaaru. ventane ghantasala gaanaamrutam kaaryakramaaniki srikaram chuttaaru. mundugaa kakinada nunchi vachina satkara graheeta pi.vi. ramana gaarini saa.sam.sa adhyakshulu shanmukhachari sabhaku parichayam gaavinchaaru. venuventane paatala kaaryakramam modalaindi. mundugaa 'shuklam baradharam' shlokaanni, 'vaataapi ganapatim bhaje' ane paatanu ramana gaaru bhaktibhaavamto aalapinchaaru. tarvaata ghantasala aalapinchina bhagavadgeetalo aidu slokaalanu vinipinchaaru. ika akkadanunchi ganarasazari gangaa pravahamla yerulai paarindi. ugaadi noothana samvatsaraaniki aahvaanam palukutuu 'bhale manchiroju pasandaina roju' (jarigina katha)paatanu, daani tarvaata 'aanandanilayam' chitramlo 'padimandilo patapadina adhi ankitamevaro okarike' paatanu ramana aalapinchaaru. ghantasala sweeya sangeetadarsakatvamlonu, vividha sangeeta darsakula saaradhyamlo aalapinchina paatalanu ramana vinipinchaaru. vaatilo konni. 'devadeva narayana parandhaama paramatma (srikrishnarjuna yuddham), 'eshwari jayamuneeve' (rajakota rahasyam), 'neelakandhara deva' (bhookailas), 'sivasankari sivaananda lahari' (jagadekaveeruni katha), 'aadave jalakammuladave' (vichitrakutumbam), 'mahesa papavinasa' (kaalahasti mahatmyam), 'jagame maarinadi madhuramugaa eevelaa' (deshadrohulu), 'ee pagalu reyiga panduvennelagaa' (sirisampadalu), 'nee letha gulabi pedavulatho' (ghantasala chivari chitram-maa inti devata) vanti adbhutamaina paatalu ramana paadaaru. anni paataluu ekabigina okkare paadatam kashtam kabatti ghantasala sangeeta nirdesakatvamlo gaayaneemanulu aalapinchina konni paatalanu madhyamadhyalo srimati mahalakshmi vinipinchindi. avi 'lalitabhava nilaya' (rahasyam), 'aaha naa pelliyanta' (mayabajar), 'sannaga veeche challagaaliki (gundamma katha), 'kalanaina neevalape' (saantinivaasam). chivaragaa mahalakshmi paadina sabhash ramudu chitramlo 'reyiminchenoy raja' paatatho paatala kaaryakramam mugisindi. ee paatala madhyalo kaalanee vaasi kumari shriya koochipudi naatyamtho alarinchindi. aa ventane ramana gaariki kondalarao smaraka puraskaaram andajeyadam jarigindi. mukhya atithulu narahari master, muurti chandar lu ramanagaarini poolamaalaankruthulanu gavinchi kashmiru saaluvatoe satkarinchi iravai vela roopaayala nagadu puraskaaram andajesaaru. narahari gaaru aarojullo paatala rikaardingu jaripina vidhaanaanni chakkaga vivarinchaaru. moortichander gaaru sabhanu aascharyaparustuu ghantasala venkateswararao gaari tanayudu ghantasala shankar gaarini vedikameedaku teesukonivacchaaru. ventane sabhikulu andaroolechi shankar gaariki vandanaalu samarpinchaaru. "naana gaari satajayanti jaragadam oka ettaite, naanagaaru paadina adbhutamaina paatalanu vine adrushtam naaku eeroju ikkada dakkindi. ramana gaaru paadutunte naanagaaru paadina bhavane naaku kaligindi'' antuu santosham vyaktaparchaaru. kalaga krishnamohan gaaru, cartoonist sarasi gaaru mukhya atithulaku satkara kaaryakramam nirvahinchaaru. vijayavada nunchi pratyekamgaa vichesina vishraanta aandhraraashtra unnataadhikaari em. rajugaru punarjanma chitramlo ghantasala paadina 'evarivo nee vevarivo' paatanu aalapinchi alarinchaaru. kaaryakramaanni sajavuga shree sayyad nisar ahamad, polisetti nageshwararao, pi. rajendrakumar, challa subbarayudu gaarlu nirvahinchagaa, dooradarsan vishraanta prayokta srimati vijaya durga, cinee historian srimati lakshmi priyagaarlu gaayani mahalakshmi ni satkarinchaaru. vedivedi vindu bhojanamto kaaryakramam mugisindi. polisetti nageshwararao gaaru vandana samarpana chesaru. shubham bhuyat.